
                        Скъпи родители,

        Както знаете, настоящата ситуация в страната и извънредните мерки, свързани с превенцията и ограничаването на разпространението на COVID-19, наложи преустановяване на директните терапевтичните занимания и консултиране, осъществявани от специалистите на Регионален център-област Кърджали.
        Считано от 16.03.2020 г. и до отмяната на извънредните мерки в страната, РЦ премина в изцяло дистанционен режим на подкрепа на деца и родители. Ние, всички, знаем колко е важно терапевтичната подкрепа за децата, с които работим да бъде продължена, както у дома, така и чрез дистанционни насоки и консултации от нашите специалисти, така че настоящата ситуация да се отрази минимално върху развитието и емоционалния им комфорт. В тази връзка ви молим да се придържате към насоките за работа у дома, които получавате регулярно от специалистите, работещи с децата ви, спрямо индивидуалния терапевтичен план, по който работите заедно.
        Не по-малко важни са новопостъпващите запитвания за консултиране, които получаваме от семейства с актуални притеснения около развитието на децата си, както и с интензивни преживявания на тревожност в контекста на необходимостта от реорганизация на ежедневния ритъм и начин на живот.
        Дистанционната форма на консултиране с всеки от специалистите от Центъра ще продължи и през периода на обявената епидемична обстановка по един от следните начини:
· Скайп
· Вайбър
· Месинджър
· Телефонен разговор
        Ако детето ви е с препоръка за допълнителна подкрепа към РЦПППО обл. Кърджали, то административният екип или специалист от РЦ са се свързали с вас, за да изберете заедно най-подходящия начин за дистанционна подкрепа.
        Ако до момента не сте се възползвали от консултиране и терапевтична подкрепа към нас, но искате да предприемете тази стъпка и да заявите своя час за дистанционна консултация, можете да се свържете с нас на e-mail: rc_kj@mail.bg или тел. 0361 8-60-61, за да обсъдим най-подходящия формат за вас.
        След приключване на времето на тотална изолация и смекчаване на мерките за социално дистанция, МОН предостави алгоритъм за индивидуална терапевтична подкрепа на деца и ученици със специални образователни потребности, който предоставяме на Вашето внимание:
· Индивидуалните терапевтични сесии могат да се осъществяват само след заявление от родител/настойник на детето и оценка на индивидуалните потребности на детето.
· Допуска се индивидуална терапевтична сесия не повече от 30 минути на ден в специално помещение, дезинфекцирано според всички изисквания и разположено в регионален център за подкрепа на процеса на прибщаващото образование, училище или център за подкрепа на личностното развитие, вкл. център за специална образователна подкрепа. 
· Индивидуалната терапевтична сесия може да се осъществява между максимум двама човека в работното помещение, детето и терапевта. 
· Необходимо е да има времево разстояние от поне 40 минути между отделните терапевтични сесии в работното помещение.
· След всяко дете се дезинфекцира работното пространство.
· Работните сесии не могат да бъдат повече от два пъти седмично. 
· Съответната образователна институция следва да създаде такава организация, че да не се позволява засичане на две деца или родители по едно и също време в работното пространство.
· Материалите, които се използват в работните терапевтични сесии, следва да могат да бъдат дезинфекцирани след всяко използване. 
· Терапевтите и родителите следва да носят лични предпазни средства – маски за лицето и калцуни, през цялото време на терапевтичните сесии и престоя в сградата на образователната институция. 
· Резултатите от индивидуалните терапевтични сесии се отразяват в плановете за подкрепа за всяко дете или ученик със специални образователни потребности.
· Ръководителят на съответната образователна институция, която предоставя индивидуална терапевтична подкрепа, е длъжен да направи инструктаж на всички работещи преди началото на процеса.
· [bookmark: _gjdgxs]При необходимост регионалните центрове за подкрепа на прибщаващото образование  могат да осъществяват супервизия на терапевтичния процес.

        Предложеният алгоритъм ще създаде условия за осигуряване на необходимата терапевтична подкрепа на деца и ученици и ще реализира продължаване на индидуалните терапевтични цели за всяко дете или ученик.
        За нас е важно подкрепата да бъде навременна и достъпна, ето защо в рамките на периода на епидемиологична обстановка в Центъра ВСЕКИ ВТОРНИК ще можете да се възползвате от директна консултация с всеки от специалистите ни.

        Сега е важно всички да мислим и да се погрижим както за себе си, така и за околните и да спазваме необходимите хигиенни мерки. Както и да се опитаме да бъдем бдителни, но не и паникьосани, защото епидемията ще отмине, но психичното ни здраве и това на децата ни може да страда дълго, ако сме го подлагали на твърде интензивни атаки.



                                С пожелание за здраве и повече спокойствие,
                           Екипът на Регионалeн център ПППО – област Кърджали

